[{"text_idx": "#000002", "text": "Jose\u0301 Antonio Santano alkatearen hitzetan,\u201dAgintaldiko inbertsio nagusietako bat da, eta kultura du ardatz. Duela zazpi urte zabaldu zen CBA, eta iraultza izan zen, oso aldaketa onuragarria hiriko kultur eskaintzaren barruan, liburutegi handi, moderno eta irisgarriagoa ekarri baitzigun\u201d. \u201cHala ere, oraindik zerbait falta zitzaigun jatorrizko proiektua osatzeko, eta orain beteko dugu hutsunea, proposamen honek erabilgarri dugun lekua ia bikoiztu egingo baitu eta ekipamendu berriak ekarriko baitizkigu\u201d, adierazi du alkateak."}, {"text_idx": "#000004", "text": "Arte eszenikoetarako aretoaz gain, erabilera berriak kokatzea aurreikusten da, hala nola liburutegiko ikasketa gela handitzea eta formatu ezberdinetako erakusketak jartzeko moduan diseinatutako gune bat sortzea, lehenengo faseko CBAren erabilera eta proposamen aniztasunaren ildotik. Era berean, langelak sortzea aurreikusten da, bilerak eta bestelako jarduerak egiteko, baita Gazteartean gazteria zerbitzuaren jardunerako gune bat ere. Gainera, komunetarako eta artxibotarako tokia handituko dira. Azkenik, bigarren faseko proiektuak gogoan du eraikinaren hasierako kontzeptua, zeina erdiko patio obalatuaren inguruan taxutu zen; izan ere, argi naturala sartzeko bide bakarra da patio hori, eta kulturgunearen barruan orientatzeko ikusizko erreferentzia bat. Bada, erabilera nagusi gehienak, erabiltzaileak luzaro egongo diren lekuak, haren inguruan kokatu nahi izan dira, eta gune osagarriak kanpoaldera eraman. Kulturgunea handitzeko lanak egitearekin batera, sarrera berri bat sortuko da, Jesus karrikan, Alde Zaharretik sartzeko, baita beste sarrera bat ere patio obalatuan, bi mailatan (oinezkoentzako pasarelan eta sotoko solairuan). Proposamenak oinplano libreko barne hall baten bidez biak lotzea eta eremu jarraitu bat sortzea aurreikusten du, non jarduera eszenikoak eta askotariko beste jarduera batzuk egin ahalko diren, hala nola egon eta aldi baterako erakusketak jarri."}, {"text_idx": "#000008", "text": "Irungo Udalak Oiassoko termen proiektua eguneratuko du Irungo 7 enpresa industrialek parte hartu dute Bidasoa bizirikek antolatu duen Datua kudeatzeko ikastaroan Irunen Ertzaintzako 26 agente gehiago jardungo direla jakin du udalak"}, {"text_idx": "#000010", "text": "Irungo 7 enpresa industrialek parte hartu dute Bidasoa bizirikek antolatu duen Datua kudeatzeko ikastaroan"}]